Når dit barn er mellem 15-17 år, er der rig mulighed for at lande et fritidsjob. Så kan de tjene deres egne penge og er ikke længere er afhængige af at skulle spørge dig om lidt ekstra lommepenge. Det er dog ikke alle steder man må arbejde, når man er under 18 år. Der gælder samtidig også nogle særlige regler for, hvor meget man må arbejde, hvornår på døgnet osv. Disse regler er også forskellige afhængigt af, hvorvidt dit barn har afsluttet 9.klasse eller ej.
Nogle eksempler på hvor man kan søge job er følgende:
Supermarked
Butiksassistent i f.eks. en tøjbutik
Bagerforretning
Spisesteder f.eks. en pizza restaurant eller kaffebar
Tankstationer
Lager
Du skal dog være opmærksom på, at dit barn først må være ansat til at stå ved kassen, når han eller hun er fyldt 15 år og har afsluttet 9.klasse, medmindre der er tale om lettere ekspeditionsarbejde som f.eks. i en bagerforretning.